ચાર, પર્યાવરણની સાચવણી અને ગરીબાઈની નાબૂદી જેવા વૈશ્વિક પ્રશ્નોનો હલ કરવા પોપ ફ્રાન્સિસ પોતાનાં આચાર-વિચારથી સૌને અનુરોધ કરે છે. ઘણી ભાષાઓમાં લાખો નકલ છાપીને લોકશિક્ષણની ગરજ સારતો એમનો પર્યાવરણ અંગેનો પરિપત્ર ‘લાઉડાતો સી’ દ્વારા પોપ ફ્રાન્સિસ આજે નાતજાત, ધર્મસંપ્રદાયનો ભેદભાવ વિના વિશ્વભરના લોકોના આદરણીય આગેવાન બન્યા છે. લોકો વચ્ચેથી ગરીબાઈ અને અસમાનતા દૂર કરવા તેઓ બધા રાષ્ટ્રીય આગેવાનોને અનુરોધ કરે છે. સાથોસાથ ખુદ પોપ ફ્રાન્સિસ ચોક્કસ પગલાં દ્વારા વારેઘડીએ પોતાના જીવનનો સંદેશ સૌને આપે છે. દાખલા તરીકે ગ્રીક દ્વીપ લેસબોસ (Lesbos)ની મુલાકાત લીધી ત્યારે ત્યાં તેમણે વિસ્થાપિત લોકોને ખાસ મળ્યા; એટલું જ નહિ, પણ ૬ બાળકો સાથે કુલ ૧૨ વિસ્થાપિતોને પોતાના વિમાનમાં રોમમાં લાવ્યા અને ‘સંત ઇજિડિયો’ નામે એક ખ્રિસ્તી સંસ્થાને એમની સંભાળ રાખવાની જવાબદારી સોંપી. છાપાસામયિકોના અહેવાલ મુજબ એ બારેબાર જણ મુસ્લિમો હતા.